Gore Verbinski

Gregor Verbinski (født 16. mars 1964) er en amerikansk filmregissør og skribent.

 Karriere 
I begynnelsen av sin karriere laget Verbinski musikkvideoer for band som Bad Religion og Monster Magnet. Han jobbet da for Palomar Pictures. Dette var litt på grunn av at han selv var med i et punkband på denne tiden. 
Etter hvert gikk Verbinski over til reklamebransjen, og jobbet med blant andre Nike, Canon, Skittles, Coca-Cola og United Airlines.  

Verbinski har Bachelor of Fine Arts fra UCLA i 1987. 

I 1996 gav han ut sin første kortfilm, The Ritual, som selv hadde skrevet og regissert. Året etter kom hans første suksess, filmen Mouse Hunt.

The Mexican (2001) med Julia Roberts og Brad Pitt ble tildels kritisert av filmanmeldere, og ble ingen stor suksess, men likevel tjente Verbinski bra på filmen, på grunn av det lave budsjettet til filmen.

Nyinnspillingen av The Ring som kom i 2002 gjorde det stort og tjente inn over 200 millioner dollar verden over.

Verbinskis største suksess kom i 2003 med filmen Pirates of the Caribbean: The Curse of the Black Pearl ble promotert, og den spilte inn mer enn 600 millioner dollar. Hans neste film, The Weather Man (2005), med Nicolas Cage ble ingen kommersiell suksess.

Verbinski regisserte også de to første oppfølgerne til Pirates of the Caribbean, Pirates of the Caribbean: Dead Man's Chest (2006) og Pirates of the Caribbean: At World's End (2007).

 Filmer 
 A Cure for Wellness (2017)
 The Lone Ranger (2013)
 Rango (2011)
 Pirates of the Caribbean: At World's End (2007)
 Pirates of the Caribbean: Dead Man's Chest (2006)
 The Weather Man (2005)
 Pirates of the Caribbean: The Curse of the Black Pearl (2003)
 The Ring (2002)
 The Mexican (2001)
 Mouse Hunt (1997)
 The Ritual (1996)

 Referanser 

 Eksterne lenker 


Kategori:Regissører fra USA
Kategori:Fødsler i 1964